13. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ ΚΑΙ ΕΣΩΤΕΡΙΚΩΝ  Αριθ.84300 της 25/27 Οκτ. 1983 (ΦΕΚ Β΄ 621) Καθορισμός δικαιολογητικών και λειτουργία Επιτροπών αναγνώρισης μέλους της Εθνικής Αντίστασης. Έχοντας υπόψη: 1.Τις διατάξεις του άρθρ. 12 του 379/1983 Π. Δ/τος, "Επέκταση ευεργετημάτων Α.Ν. 971/49 σε αγωνιστές της Εθνικής Αντίστασης και λοιπούς δικαιούχους" (Φ.Ε.Κ. 136 τ.Α΄). 2.Τη Φ. 072.2/9/Β.1114 από 26.2.1982 απόφαση του Πρωθυπουργού και Υπουργού Εθνικής Άμυνας, για την ανάθεση αρμοδιοτήτων Υπουργού Εθνικής Άμυνας στον Υφυπουργό Εθνικής Άμυνας Α. Δροσογιάννη (Φ.Ε.Κ. 91/Β΄/2.3.1982) αποφασίζουμε: 1.Καθορίζουμε τα δικαιολογητικά και λοιπά αποδεικτικά στοιχεία που θα υποβάλλονται στις Πρωτοβάθμιες Επιτροπές Κρίσεως του άρθρ. 9 του 379/1983 Π.Δ/τος ως ακολούθως: α)Αίτηση, στην οποία ο ενδιαφερόμενος θα αναγράφει αναλυτικά το ιστορικό με όλες τις μεταβολές που επήλθαν κατά το χρόνο συμμετοχής του στην Εθνική Αντίσταση ήτοι χρονολογία κατάταξης, διάρκεια συμμετοχής σε επιχειρήσεις ή άλλες δραστηριότητες, τίτλος οργανώσεων στις οποίες υπηρέτησε και γενικά κάθε λεπτομέρεια που μπορεί να βοηθήσει την αρμόδια Επιτροπή στη διαμόρφωση της κρίσεως της. Ανάλογη διατύπωση θα γίνεται στις περιπτώσεις ομηρίας, φυλάκισης, αντιποίνων κ.λ.π. β)Πιστοποιητικό Στρατολογικού Γραφείου Τύπου Α΄. γ)Πιστοποιητικό Δήμου ή Κοινότητας προκειμένου περί γυναικών. δ)Αποδεικτικά στοιχεία όπως έγγραφα, βεβαιώσεις οργανώσεων στις οποίες υπηρέτησε ο ενδιαφερόμενος, ιστορικά ντοκουμέντα, φίλμ, φωτογραφίες, βιβλιογραφία κ.λ.π. Στις προσκομιζόμενες στην Επιτροπή βεβαιώσεις, πιστοποιητικά, υπεύθυνες δηλώσεις κ.λ.π. θα πρέπει, να αναγράφονται κάθε είδους στοιχεία και περιστατικά με τους αναγκαίους χρονικούς προσδιορισμούς τα οποία ευρίσκονται σε αιτιώδη συνάφεια με το βεβαιούμενο σε τρόπο ώστε να το δικαιολογούν. Σε περίπτωση μερικής ανεπάρκειας κατά την κρίση της Επιτροπής των αποδεικτικών στοιχείων αυτά θα συμπληρώνονται με υπεύθυνες δηλώσεις του Ν.Δ. 105/1969, δύο τουλάχιστον προσώπων με διαπιστωμένη την αντιστασιακή τους ιδιότητα με πρωτοβουλία του ενδιαφερομένου ή της Επιτροπής. Το γνήσιο της υπογραφής των δηλώσεων θα βεβαιώνεται από την οικεία Αστυνομική Αρχή. ε)Βεβαίωση της οικείας Αστυνομικής Αρχής χορηγούμενη ύστερα από αίτηση του ενδιαφερομένου, με τα τυχόν υπάρχοντα στα αρχεία της στοιχεία. Προκειμένου περί μελών των Σωμάτων Ασφαλείας, στην αίτηση θα επισυνάπτεται και βεβαίωση της Υπηρεσίας τους για την ιδιότητά τους και την αντιστασιακή δράση τους. Για τους Στρατιωτικούς θα επισυνάπτεται αντίγραφο φύλλου μητρώου. στ)Προκειμένου περί αξιωματικών και υπαξιωματικών των Ενόπλων Δυνάμεων οι οποίοι εξέπεσαν του βαθμού τους με το Ν.Α. ψήφισμα του 1948 ή αξιωματικών που έχουν προσφύγει στο Συμβούλιο της Επικρατείας και δικαιωθεί από αυτό, αρκεί απλή αίτηση προς την Επιτροπή χωρίς άλλο αποδεικτικό στοιχείο ή δικαιολογητικό. 2.Η αίτηση μαζί με τα δικαιολογητικά υποβάλλεται στην αρμόδια κατά περίπτωση Πρωτοβάθμια Επιτροπή Κρίσεως μέσα σε έξι μήνες από τη δημοσίευση της απόφασης αυτής στην Εφημερίδα της Κυβέρνησης. Σε περίπτωση θανάτου του δικαιουμένου σε αναγνώριση η αίτηση θα υποβάλλεται από τον πλησιέστερο συγγενή 3.Οι Γραμματείς των Επιτροπών θα παραλαμβάνουν τις αιτήσεις, θα τις πρωτοκολλούν και θα τις ταξινομούν κατά χρονολογική σειρά, οι δε υποθέσεις θα εισάγονται στις επιτροπές κατά σειρά ολοκλήρωσης της υποβολής των δικαιολογητικών των ενδιαφερομένων, εξεταζομένων με προτεραιότητα, χωρίς να λαμβάνεται υπόψη ο χρόνος υποβολής τους, εκείνων των υποθέσεων που αφορούν αναπήρους και άτομα τα οποία έχουν υπερβεί το εβδομηκοστό έτος της ηλικίας τους. 4.Ο Πρόεδρος της Επιτροπής συγκαλεί τα μέλη της τακτικώς μεν δύο φορές την εβδομάδα, εκτάκτως δε όταν ήθελε κρίνει τούτο σκόπιμο. 5.Η Επιτροπή βρίσκεται σε απαρτία όταν είναι παρόντα τρία από τα πέντε μέλη αυτής οπωσδήποτε όμως ο Πρόεδρος ή ο αναπληρωτής του. 6.Στις συνεδριάσεις της Επιτροπής μετέχει υποχρεωτικά και ο Γραμματέας αυτής χωρίς δικαίωμα ψήφου. 7.Οι αποφάσεις της  Επιτροπής λαμβάνονται κατ' απόλυτη πλειοψηφία και σε περίπτωση ισοψηφίας επικρατεί η ψήφος του Προέδρου. 8.Από την Επιτροπή τηρούνται με φροντίδα του Γραμματέα αυτής: α)Βιβλίο Πρωτοκόλλου, και β)Βιβλίο Πρακτικών συνεδριάσεων στο οποίο καταχωρούνται ο τόπος και η χρονολογία της συνεδρίασης, το ονοματεπώνυμο και η ιδιότητα του Προέδρου, των μελών, και του Γραμματέα, τα υπό κρίση θέματα, συνοπτική και ακριβής έκθεση των όσων ειπώθηκαν κατά τη συζήτηση κάθε μιας αίτησης καθώς και οι αποφάσεις που έλαβε η Επιτροπή στις οποίες θα αναγράφεται: Ο αριθμός των υπέρ και κατά της απόφασης ψήφων, η γνώμη της μειοψηφίας και ότι η απόφαση πλειοψηφούντος του προέδρου, σε περίπτωση ισοψηφίας καθώς και η σχετική αιτιολογία. Εθνική Αντίσταση 36.Λ.β.13 (Αντί για τη σελ. 1003,05(β)  Σελ. 1003,05(γ) Τεύχος 1389 Σελ. 37 Η ακρίβεια των πρακτικών βεβαιώνεται με την υπογραφή του Προέδρου, των παρόντων μελών της Επιτροπής και του Γραμματέα αυτής. Απόσπασμα του πρακτικού κάθε απορριπτικής απόφασης κοινοποιείται στον ενδιαφερόμενο με αποδεικτικό, επικυρώνεται δε από το Γραμματέα της Επιτροπής και σφραγίζεται με τη σφραγίδα της Υπηρεσίας. Στην κοινοποίηση γίνεται απαραιτήτως μνεία ότι ο ενδιαφερόμενος έχει δικαίωμα να ασκήσει την προσφυγή της επόμενης παραγράφου. 9.Μέσα σε 60 ημέρες από την κοινοποίηση της απορριπτικής απόφασης ο ενδιαφερόμενος μπορεί να ασκήσει προσφυγή στη Δευτεροβάθμια Επιτροπή του άρθρ. ΙΙ του 379/1983 Π.Δ./τος η οποία θα κοινοποιείται υποχρεωτικά στην Πρωτοβάθμια Επιτροπή που εξέδωσε την απόφαση προκειμένου η τελευταία να διαβιβάσει το φάκελό της σε δεύτερο βαθμό κρινόμενης υπόθεσης στη ΔΕΠΑΘΑ με την ένδειξη "για τη Δευτεροβάθμια Επιτροπή Κρίσεως". 10.Ο τύπος και το περιεχόμενο του προβλεπόμενου από το άρθρ. 10 παρ. 9 του 379/1983 Π.Δ/τος πιστοποιητικού καθορίζεται ως κατωτέρω: (ακολουθεί υπόδειγμα πιστοποιητικού) Στο υπόδειγμα του πιστ/κού προστέθηκε περίπτ. ε΄ από την 4188/8-14 Μαρτ. Ι984 (ΦΕΚ Β΄ 145) απόφ. Υπ. Εθν. Άμυνας και Εσωτερικών. 